**NAVODILA MENTORICI, MENTORJU**

**PRI IZVEDBI PRAKTIČNEGA USPOSABLJANJA Z DELOM V VRTCU**

**Praktično usposabljanje z delom v vrtcu bo potekalo strnjeno v dveh delih**, **in sicer tri tedne v oktobru (7. 10. 2024 do 25. 10. 2024) in dva tedna v februarju (10. do 13. 2. 2025 in 17. do 21. 2. 2025). V petek, 14. 2. 2025, je informativni dan, zato bodo odsotni** (Če ne želijo oditi na informativni dan, pa lahko opravljajo PUD – nadomeščanje).

**Dneve odsotnosti bodo nadomeščali tudi med počitnicami na delovne dneve. Praktično usposabljanje v vrtcu traja 7 ur na dan.**

**Začetek in konec delovnega časa določi mentor/-ica. Dijaki\_nje morajo opraviti praktično usposabljanje neposredno v oddelku** (v ta okvir spada tudi udeležba na sestanku s starši, na pogovornih urah, spremstvo na izletih, priprava piknikov, letovanje, seminarji itd.).

|  |
| --- |
| V času praktičnega usposabljanja z delom v vrtcu bodo morali dijaki\_nje opraviti tudi **tri izpitne nastope,** ki so sestavni del poklicne mature. Navodila boste prejeli v začetku januarja 2025. Izpitne nastope bodo lahko opravljali od **10. do 13. 2. 2025 in 17. do 21. 2. 2025.** |

Dijaki\_nje bodo pred prihodom v vrtec seznanjene z namenom, nalogami, pravicami in dolžnostmi ter obveznostmi, s pisanjem dnevnika, ocenjevanjem in odsotnostjo. Prilagam vsa navodila, ki so jih prejeli dijaki in dijakinje o svojih obveznostih pri praktičnem usposabljanju v vrtcu.

**Naloge mentorja\_ice:**

1. Mentorju\_ici je lahko v pomoč katalog praktičnega usposabljanja, v katerem so zapisani vsebinski sklopi in kompetence, ki jih dijaki razvijajo na praktičnem usposabljanju z delom.
2. Mentor\_ica **vodi dijakinje** pri praktičnem usposabljanju, **določa naloge**, jih **usmerja,** jim **pomaga** pri načrtovanju dela, jim **svetuje**, skupaj s kandidati opravi **analizo dneva.**
3. Poskrbi za to, da bodo dijaki **aktivno spoznali vzgojno delo v oddelkih** (ne samo opazovali, ampak opravljali naloge pomočnika\_ce vzgojitelja\_ice, za katere jih bodo zadolžili mentorji\_ice).
4. **Sproti pregleduje dnevnik in izpolni izjavo o pregledu dnevnika, ki je del poročila o dijaku, dijakinji. Dijaki\_nje bodo dnevnike oddajali v spletne učilnice v elektronski obliki, in sicer dvakrat – po vsakem sklopu PUD.**
5. Na obrazec Poročilo o praktičnem usposabljanju dijaka\_inje **dnevno vpiše prisotnost**, na koncu **pa mnenje ter ugotovitve o njegovem delu**, kar je za dijaka in šolo zelo dragoceno. Obrazec **pošlje na šolo ali izroči dijaku v zaprti kuverti, da ga odda na šoli. Prvo poročilo (oceno in evidenco ur)** pošlje na šolo med **28. 10. in 8. 11. 2024, drugo** pa med **24. 2. in 7. 3. 2025** (Ta dva roka sta zelo pomembna, ker brez ocene iz vrtca ne moremo dijaku zaključiti ocene za PUD v redovalnici.). **O oceni se z dijakom\_injo pogovori. Na podlagi poznavanja ocene in pogovora lahko dijak, dijakinja zboljša svoje delo na PUD.**
6. Dijak\_inja, ki je opravil\_a praktično usposabljanje **nadpovprečno uspešno, lahko dobi pohvalo za odlično opravljeno PUD. O tem se odloči mentor skupaj z ravnateljem/-ico.**
7. **Mentor\_ica takoj obvesti organizatorico PUD na šoli, če se pojavijo kakršne koli težave** (dijak, dijakinja manjka dvakrat zaporedoma, ne spoštuje pravil hišnega reda, ne opravlja nalog, ne izpolnjuje dolžnosti, ne prinaša oz. pošilja dnevnika sproti v dogovorjenem roku, se nespoštljivo vede …).

**Dijaki bodo morali na PUD izvesti nekatere naloge in dejavnosti, ki jih bomo določili na šoli. Napotke in navodila vam bomo posredovali naknadno.** Če bi med izvajanjem praktičnega usposabljanja prišlo do situacij, ki jih ne moremo predvideti, pričakujemo, da jih bomo reševali skupaj sporazumno. S skupnimi močmi bomo, tako kot do zdaj, lahko kakovostno izpeljali praktično usposabljanje.

Vsem mentoricam in mentorjem se zahvaljujem za sodelovanje!

Organizatorka PUD:

Mojca Zupan

**Sestavni del navodil so tudi naslednje priloge:**

* Katalog znanja za PUD
* Navodila dijakom
* Navodila za pisanje dnevnika